Παράγοντες αθηροσκλήρωσης σε πειραματόζωα ομόζυγα για την έλλειψη του γονιδίου της απολιποπρωτεΐνης Ε (Apo-E)
Authors: Κουρκούτη Πολυξένη 
Published: September 2021

Εισαγωγή: ΤΟ φυλλικό οξύ είναι μια βιταμίνη που όταν χρησιμοποιείται ως διαιτητικό συμπλήρωμα μπορεί να βελτιώσει την λειτουργία του ενδοθηλίου. Όμως οι πρόσφατες μεγάλες τυχαιοποιημένες κλινικές μελέτες απέτυχαν να τεκμηριώσουν το όφελος του φυλλικού οξέος στην κλινική έκβαση των ασθενών με αθηροσκλήρωση. Η σχέση του φυλλικού οξέος με τον ανοσολογικό μηχανισμό και ιδιαίτερα η ρύθμιση της ισορροπίας της ανοσολογικής απάντησης δεν έχει διερευνηθεί επαρκώς. ΣΚΟΠΟΣ:. Η μελέτη της επίδρασης του φυλλικού οξέος στο λιπιδαιμικό προφίλ, τον ανοσολογικό μηχανισμό και το αθηρωματικό φορτίο των πειραματόζωων.Υλικό και μέθοδος: Αρσενικά ApoE ( - / - ) πειραματόζωα που που ανατράφηκαν μέχρι την τέταρτη βδομάδα με δίαιτα ανάπτυξης τυχαιοποιήθηκαν σε τέσσερις ομάδες. Στην πρώτη ομάδα ελέγχου έλαβαν είτε το νερό ή υδατικό διάλυμα του φυλλικού οξέος που περιείχε μια δόση των 75mcg / kg / ημέρα ( δεύτερη ομάδα μελέτης, για δεκαέξι εβδομάδες. Αντίστοιχα, δύο επιπλέον ομάδες πειραματόζωων έλαβαν είτε νερό ( ομάδα τρίτη) είτε φυλλικό οξύ ( ομάδα τέσσερα) και δίαιτα με υψηλής περιεκτικότητα σε λιπαρά και χοληστερόλης ( 21 % λίπος και 1,25 % χοληστερίνη ) - διατροφή δυτικού τύπου( WD). Στις 4 αυτές ομάδες μελέτης μετρήθηκαν η ολική χοληστερόλη ( TC), η λιποπρωτείνη χαμηλής πυκνότητας ( LDL) , η λιποπρωτείνη υψηλής πυκνότητας ( HDL) και τα τριγλυκερίδια ( TGL) του πλάσματος κατά τη στιγμή της ευθανασίας των πειραματόζωων,ως δείκτες του λιπιδαιμικού φορτίου τους, ενώ οι ανοσοτροποποιητικές δράσεις του φυλλικού οξέος εξετάστηκαν σε σχέση με τα επίπεδα της IL-6 και της IL-10 στον ορό.Τέλος μετρήθηκαν τα επίπεδα της Hcy του πλάσματος των πειραματόζωων. Αποτελέσματα: Στο τέλος της περιόδου των 16 εβδομάδων για την ομάδα των πειραματόζωων που τρέφονταν με κανονική διατροφή (ομάδα 1) η προσθήκη φυλλικού οξέως (ομάδα 2 ) μείωσε τα επίπεδα της IL-6 . Δεν υπήρξε διαφορά στα επίπεδα της IL -10 μεταξύ των πειραματόζωων που έλαβαν κανονική διατροφή και εκείνων που έλαβαν θεραπεία με κανονική διατροφή και FA. Στα πειραματόζωα που τρέφονταν με WD (ομάδα 3) , η θεραπεία με FA (ομάδα 4 ) δεν έχει καμία επίπτωση στα επίπεδα της IL - 6 ούτε στα επίπεδα της IL - 10. Στο τέλος της περιόδου των 16 εβδομάδων τα πειραματόζωα που τρέφονταν με κανονική διατροφή (ομάδα 1 ) η θεραπεία FA (ομάδα 2 ) οδήγησε σε μειωμένα επίπεδα Hcy. Ομοίως , στα ποντίκια που τρέφονταν με WD ( ομάδα 3 ) , η θεραπεία FA (ομάδα 4 ) μείωσε τα επίπεδα της HCY. Τέλος η προσθήκη FA οδήγησε σε μειωμένα επίπεδα TC και της LDL- χοληστερόλης. Δεν παρατηρήθηκε καμία διαφορά μεταξύ των ομάδων 1 και 2 στα επίπεδα της HDL-χοληστερόλης και στα επίπεδα των TG.Στα πειραματόζωα που τρέφονταν με WD (ομάδα 3 ) η προσθήκη FA (ομάδα 4 ) εμπόδισε την ανάπτυξη αθηρωματικής πλάκας με αποτέλεσμα τη σημαντικά μικρότερη περιοχή αθηροσκληρωτικής πλάκας.Συμπεράσματα Συνολικά, τα ευρήματα της μελέτης μας δείχνουν μια ευνοϊκή επίδραση του FA στον μεταβολισμό των λιποπρωτεινών . Το πείραμα μας παρέχει αποδείξεις ότι η εξωγενής χορήγηση φυλλικού οξέος μειώνει την αθηροσκλήρωση σε ApoE (-/-)πειραματόζωα, και τα επίπεδα της ομοκυστεΐνης του πλάσματος. Αν και περισσότερες μελέτες απαιτούνται, η προσθήκη φυλλικού οξέως σε λειτουργικά τρόφιμα θα μπορούσε να αποτελέσει ένα σημαντικό μέσο για τη μείωση του αθηρωματικού φορτίου.